A kölcsön összege gyorsan, akár órák alatt, de legfeljebb 24-48 órán belül a számlánkon lehet.
Az igényelhető hitelösszeg 10 millió forint is lehet, a támogatott konstrukcióban 3 milliós támogatás és maximum 3 milliós hitel igényelhető.
A személyi hitelnél a hitelcél megjelölése elég, nem kell számlákat hozni az elvégzett munka igazolására és hitel összege egyből a kezünkben van, szemben a támogatás utólagos elszámolásával.
A személyi hitelből megvalósuló felújításnál nem kell attól tartanunk, hogy a munkával kicsúszunk az időből - a lakásfelújítási támogatásnál a felújítási munkálatok befejezését követően, az utolsó kifizetett számla után legfeljebb 60 napon belül kell a támogatási igényt benyújtani a Magyar Államkincstár felé. Az utolsó leadási határidő: 2022. 12. 31.
A támogatott lakásfelújítási hitel jelzáloghitel, annak lassabb átfutásával, magasabb költségeivel - pl. a kötelezői közjegyzői okiratba foglalás díjával - együtt. A személyi kölcsön fogyasztási hitel, nem kerül jelzálog a lakásra.
A támogatott lakásfelújítási hitelhez hasonlóan ma már a bankok a személyi hitelnél is engedélyezik, hogy a támogatás utólagos elszámolásakor, annak beérkezésekor, az ügyfelek egy összegben kamat- és költségmentesen, maximum a támogatási összeg mértékéig, azaz 3 millió forintig előtörlesszék a hitelt.